钦定古今图书集成/理学汇编/学行典/第274卷 > 《严先生祠堂记》范仲淹
## 钦定古今图书集成/理学汇编/学行典/第274卷 > 《严先生祠堂记》范仲淹

“先生，光武之故人也，相尚以道。及帝握赤符，乘六龙，
得圣人之时，臣妾亿兆，天下孰加焉，惟先生以节高
之。既而动星象，归江湖，得圣人之清。泥涂轩冕，天下
孰加焉，惟光武以礼下之。”盖先生之心，出乎日月之
上；光武之量，包乎天地之外。微先生不能成光武之
大，微光武岂能遂先生之高哉？仲淹来守是邦，始构
堂而奠焉。乃复为其后者四家以奉祠事。又从而歌
曰：“云山苍苍，江水泱泱。先生之风，山高水长。”